15/10/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
Anuncio do 23 de setembro de 2014 de sometemento a información pública dunhas obras provisionais nas zonas de policía do rego Valdeano e do río Xallas e no dominio público hidráulico deste último, no concello de Dumbría, A Coruña (Exp 7/184/5)

A sociedade Isolux Ingeniería SA solicitou o 11/09/2014 autorización en Augas de Galicia para a execución de obras provisionais na zona de policía do rego Valdeano así como na zona de policía e no dominio público hidráulico do río Xallas relacionadas coas obras de construción do Salto de Novo Castrelo necesarias para a execución dos distintos elementos do dito salto. En cumprimento do disposto no artigo 52 do Real decreto 849/1986, do 11 de abril, polo que se aproba o Regulamento do Dominio Público Hidráulico, sométese ao trámite de información pública a documentación achegada. Esta documentación técnica recolle as seguintes actuacións a realizar: - Obras temporais na zona de policía do rego Valdeano relacionadas coas obras de construción do Salto de Novo Castrelo, en concreto rehabilitación dun vial de acceso provisional acondicionando un camiño existente de zahorra natural co fin de que os equipos poidan acceder e traballar con seguridade na zona de obra. - Obras temporais en terreos situados na zona de policía ou no dominio público hidráulico do río Xallas consistentes na execución dunha rampla de acceso á toma e dun vial de servizo de mantemento, ataguía na toma do Salto de Novo Castrelo, dun acopio temporal de material sobrante da escavación non contaminado e terra vexetal, dun camiño provisional de acceso para a execución da cheminea de equilibrio, zona para estacionamento de vehículos e maquinaria, desbroces e escavación a ceo aberto nas inmediacións da cheminea de equilibrio e escavación para a realización do emboquille do túnel desde a central de Novo Castrelo O que se fai público aos efectos do seu coñecemento xeral, co fin de que aquelas persoas naturais ou xurídicas que se consideren afectadas nos seus dereitos poidan formular, por escrito, cantas alegacións, observacións, suxestións e reclamacións estimen procedentes, persoalmente ou por medio do seu representante con poder suficiente, e presentarse por calquera dos medios recollidos no artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común, dentro do prazo improrrogable de 20 días hábiles, que comezará a computarse a partir da data de publicación no Boletín Oficial da provincia da Coruña. Transcorrido o dito período de tempo non se admitirá nin se terá en conta escrito algún. Para os expresados efectos, este anuncio, ademais da súa inserción no mencionado boletín, será obxecto de exposición ao público no taboleiro de anuncios do Concello de Dumbría. Os que se consideren interesados terán a súa disposición para os devanditos efectos informativos, copia da petición e da documentación achegada polo peticionario, para que poidan ser examinados nas dependencias administrativas de Augas de Galicia, sitas na na rúa do Tomiño, 16 Baixo, 15703, Santiago de Compostela, así como nas dependencias do Concello de Dumbría na rúa do Concello, s/n, 15151 de Dumbría, A Coruña. Santiago de Compostela 23 de setembro de 2014 O subdirector xeral de Xestión do Dominio Público Hidráulico Tsvetelin Negrusa Gusa